ประกาศคณะกรรมการกำกับการซื้อขายสินค้าเกษตรล่วงหน้า ที่ กจ 3/2549 เรื่อง การดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าที่เป็นนิติบุคคล

ประกาศคณะกรรมการกำกับการซื้อขายสินค้าเกษตรล่วงหน้า
ประกาศคณะกรรมการกำกับการซื้อขายสินค้าเกษตรล่วงหน้า
ที่
กจ ๓/๒๕๔๙
เรื่อง
การดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้า
ประเภทผู้จัดการการซื้อขายล่วงหน้าที่เป็นนิติบุคคล[๑]
 

อาศัยอำนาจตามความในมาตรา ๓๔
แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้

ข้อ ๑
ในประกาศนี้
ผู้จัดการการซื้อขายล่วงหน้า
หมายความว่า
ผู้ได้รับอนุญาตจากเลขาธิการให้ประกอบธุรกิจที่มีอำนาจหน้าที่ตัดสินใจซื้อขายล่วงหน้าแทนผู้มอบอำนาจและให้หมายความรวมถึงการส่ง
เพิกถอนหรือแก้ไขคำสั่งซื้อล่วงหน้าหรือคำสั่งขายล่วงหน้าแทนผู้มอบอำนาจด้วย
ผู้มอบอำนาจ หมายความว่า
ลูกค้าของผู้ประกอบธุรกิจการซื้อขายล่วงหน้า
ประเภทนายหน้าซื้อขายล่วงหน้าซึ่งได้มอบอำนาจในการตัดสินใจซื้อขายล่วงหน้าให้แก่ผู้จัดการการซื้อขายล่วงหน้าโดยมีหลักฐานเป็นหนังสือ
เลขาธิการ หมายความว่า
เลขาธิการคณะกรรมการกำกับการซื้อขายสินค้าเกษตรล่วงหน้า

ข้อ ๒
ให้ผู้จัดการการซื้อขายล่วงหน้าที่เป็นนิติบุคคลต้องดำรงทุนจดทะเบียนและทุนที่ออกและชำระแล้วดังต่อไปนี้
ตลอดระยะเวลาของการเป็นผู้จัดการการซื้อขายล่วงหน้า
(๑)
ทุนจดทะเบียนเฉพาะหุ้นสามัญไม่ต่ำกว่าสองล้านบาท
(๒)
ทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญไม่ต่ำกว่าห้าแสนบาท

ข้อ ๓
ประกาศฉบับนี้ให้ใช้บังคับตั้งแต่วันที่ ๖
กันยายน พ.ศ. ๒๕๔๙ เป็นต้นไป


ประกาศ
ณ วันที่ ๑๕ สิงหาคม พ.ศ. ๒๕๔๙
สมคิด
จาตุศรีพิทักษ์
รัฐมนตรีว่าการกระทรวงพาณิชย์
ประธานกรรมการกำกับการซื้อขายสินค้าเกษตรล่วงหน้า




















ปริยานุช/ผู้จัดทำ
๑๐
มิถุนายน ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๓๐/๒ มิถุนายน ๒๕๕๒